Kamu bisa jelasin ke aku soal Badan Nasional Penempatan lan Perlindungan Tenaga Kerja Indonesia dalam bahasa jawa?

Badan Nasional Penempatan lan Perlindungan Tenaga Kerja Indonésia (utawi ingkang asring dipuncekak BNP2TKI) inggih punika salah satunggaling Lembaga pamaréntah Non Departemen ing Indonésia ingkang gadhah fungsi kanggé nindakaken kawicaksanan ing babagan nempataken Tenaga Kerja Indonésia lan nglindhungi TKI ing manca nagari kanthi sampun wonten koordinasi lan keintegrasi. Lembaga punika dipunbentuk dhedhasar Peraturan Présidhèn Nomor 81 Tahun 2006.

Tugas ingkang baku saking BNP2TKI inggih punika kados makaten:

nempataken TKI saking dhasa wontenipun serat kekancingan ingkang sampun kaserat ing antawisipun pamaréntah kaliyan pamaréntah nagara pengguna TKI utawi pengguna ingkang wonten badan hukumipun ing nagara tujuan penempatan

paring layanan, nindakaken koordinasi lan paring pengawasan ngengingi dhokumen, pembekalan akir pemberangkatan (PAP); ngrampungaken wontenipun prakawis; sumber-sumber beya; wiwit bidhal ngantos konduripun; ningkataken kualitas calon TKI; informasi; kualitas pelaksana anggènipun nempataken TKI; lan nigkataken kasejahteran kanggé TKI lan kulawarganipun.

Keanggotaanipun wonten ing BNP2TKI kapérang dados wakil-wakil instansi pamaréntah ingkang wonten gegayutanipun. Kangge nindakaken tugasipun, BNP2TKI saged nyuwun pambiyantunipun saking tenaga-tenaga profésional.